2जी स्पेक्ट्रम घोटाले को लेकर गुरुवार को दिल्ली की विशेष सीबीआई कोर्ट ने अहम फैसला सुनाया। यूपीए सरकार के दौरान चर्चित 2जी घोटाले पर दिल्ली के पटियाला हाउस कोर्ट की विशेष सीबीआई अदालत ने फैसला सुनाते हुए सभी आरोपियों को बरी कर दिया। कोर्ट ने ए राजा, कनिमोई समेत तमाम आरोपियों को इस मामले में बरी कर दिया। आरोपियों के वकील विजय अग्रवाल ने बताया कि विपक्ष किसी भी आरोप को साबित नहीं कर पाया और उनके खिलाफ सबूत देने में पूरी तरह से विफल रहा है। इस फैसले के बाद तत्कालीन कैग विनोद राय की रिपोर्ट पर सवाल खड़े हो गए।